2017. gada . februārī Noteikumi Nr.

Rīgā (prot.Nr. .§)

**Grozījumi Ministru kabineta 2005. gada 31. maija noteikumos Nr. 377**

**“Spirta aprites kārtība farmaceitiskās darbības uzņēmumos, veterinārfarmaceitiskās darbības uzņēmumos, aptiekās, ārstniecības iestādēs un veterinārmedicīnā”**

Izdoti saskaņā ar

[Alkoholisko dzērienu aprites likuma](http://likumi.lv/ta/id/88009-alkoholisko-dzerienu-aprites-likums) [4. panta](http://likumi.lv/ta/id/88009-alkoholisko-dzerienu-aprites-likums#p4) trešo daļu

Izdarīt Ministru kabineta 2005. gada 31. maija noteikumos Nr. 377 “Spirta aprites kārtība farmaceitiskās darbības uzņēmumos, veterinārfarmaceitiskās darbības uzņēmumos, aptiekās, ārstniecības iestādēs un veterinārmedicīnā” (Latvijas Vēstnesis, 2005, 88. nr.; 2008., 53. nr.) šādus grozījumus:

1. Aizstāt noteikumu tekstā vārdus “akcīzes preču noliktavas turētājs” (attiecīgā locījumā) ar vārdiem “apstiprināts noliktavas turētājs” (attiecīgā locījumā).

2. Izteikt 2. punktu šādā redakcijā:

“2. Farmaceitiskās darbības uzņēmumā, veterinārfarmaceitiskās darbības uzņēmumā, aptiekā, ārstniecības iestādē un veterinārmedicīnā atļauts izmantot tikai tādu lauksaimnieciskas izcelsmes etilspirtu, kura kvalitāte nav zemāka par Eiropas Parlamenta un Padomes 2008. gada 15. janvāra Regulas (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1576/89 1. pielikuma 1. punktā noteikto.”

3. Aizstāt 3. punkta ievaddaļā vārdu “veterinārmedicīnas” ar vārdiem “veterinārmedicīniskās prakses”.

4. Papildināt 3.2. apakšpunktu aiz vārdiem “zāļu un veterināro zāļu” ar vārdiem iekavās “(turpmāk – zāļu)”.

5. Aizstāt 3.4. apakšpunktā vārdu “aprūpes” ar vārdu “prakses”.

6. Papildināt 8. punktu ar 8.5. apakšpunktu šādā redakcijā:

“8.5. aptieka, kas saņēmusi speciālo atļauju (licenci) veterinārās aptiekas atvēršanai (darbībai) ar atļauto speciālās darbības nosacījumu – veterināro zāļu izgatavošana.”

7. Svītrot 11. punktā vārdus “vai veterinārās zāles”.

8. Izteikt 12. punktu šādā redakcijā:

“12. Farmaceitiskās darbības uzņēmums, veterinārfarmaceitiskās darbības uzņēmums un aptieka, izplatot spirtu, noformē piegādes dokumentu, kas atbilst normatīvajos aktos par akcīzes preču apriti noteiktajām dokumentu noformēšanas prasībām alkoholisko dzērienu pārvietošanai (turpmāk – piegādes dokuments). Izplatot spirtu, piegādes dokumentā nav atļauts norādīt citas preces. Par darījumu ar spirtu noformē attaisnojuma dokumentu, kas atbilst normatīvajos aktos par akcīzes preču apriti noteiktajām prasībām dokumentu noformēšanai darījumiem ar alkoholiskajiem dzērieniem (turpmāk – attaisnojuma dokuments). Šajā punktā minēto prasību nepiemēro, ja aptieka spirtu izplata mazumtirdzniecībā.”

9. Svītrot 14. punktā vārdus “vai veterinārfeldšera”.

10. Papildināt noteikumus ar 14.1punktu šādā redakcijā:

“14.1 Veterinārā aptieka, kas izgatavo veterinārās zāles, ir tiesīga izsniegt spirtu un izgatavotās veterinārās zāles, kas satur spirtu, pret praktizējoša veterinārārsta izrakstītu recepti vai pēc veterinārmedicīnas iestādes pieprasījuma.”

11. Svītrot 15. punktā vārdus “vai veterinārfeldšeris”.

12. Aizstāt 20. punktā vārdus “vienota parauga stingrās uzskaites preču pavadzīmi-rēķinu” ar vārdiem “piegādes dokumentu un par darījumu ar spirtu noformē attaisnojuma dokumentu, izņemot gadījumu, ja aptieka spirtu izplata mazumtirdzniecībā, kā arī”.

Ministru prezidents Māris Kučinskis

Zemkopības ministrs Jānis Dūklavs

06.02.2017. 10:27

414

I.Krauja

67027099, Inta.Krauja@zm.gov.lv